ציפוי שיניים למינייט מיועד להשגת מראה אסתטי ובמטרה להתגבר על פגמים במראה השן דוגמת שינוי בצבע, הכתמה וסדקים קלים. מאחר ומדובר למעשה בתוספת המולבשת על גבי השן, גם אם דקיקה במיוחד, ציפוי למינייט עשוי לסייע גם בסגירת רווחים קלים בין השיניים, יישור סטיות קלות של השן, מילוי שברים זעירים ופגמים נוספים. כאמור, הציפוי אינו בא לתת מענה לבעיות של בריאות השן, וככל שקיימות כאלה יש לטפל בהן בטרם ביצוע הציפוי על גבי השן.